O‘zbekistonning birinchi raqamli tennischisi Denis Istomin Shvetsiyaning Bastad shahrida davom etayotgan turnirning yakkalikdagi ishtirokini g‘alaba bilan boshladi. Istomin mukofot jamg‘armasi 439.405 yevroni tashkil etuvchi musobaqaning ilk davrasida argentinalik Diyego Shvartsmanga qarshi kortga chiqdi. Bir soatu 14 daqiqa davom etgan uchrashuvda O‘zbekiston vakili 6:3, 6:4 hisobida zafar quchdi. Taqqoslash uchun, Denis Istomin dunyo reytingida 73, Shvartsman 66-o‘rinni egallab turibdi. Kecha tennischimiz ushbu musobaqaning juftliklar bahsida fransiyalik Stefan Rober bilan birga yana bir fransuz tennischisi Kenni De Shepper hamda braziliyalik Rojyeriu Silva juftligiga 7:5, 6:7, tay-brekda 4:10 hisobida imkoniyatni boy berib qo‘ygandi.